கேள்வி: மார்வி சர்மெட் - தொழில் வாழ்க்கை பற்றி தகவல் சொல்.
பதில்: மார்வி சர்மெட் ஒரு சமூக மக்களாட்சியாளராக அறியப்படுகிறார். பாக்கித்தானில் மதச்சார்பற்ற அரசியல் மற்றும் சிறுபான்மை உரிமைகளுக்காக வாதிடுகிறார். இவர் மேம்பட்ட குடும்ப வன்முறை சட்டம் மற்றும் அரசாங்கத்தின் சமயச் சார்பின்மைக்காக வாதிடுகிறார். 1990 களில், தனது பத்திரிகை நடவடிக்கைகளுடன் தன்னார்வத் தொண்டு நிறுவன நடவடிக்கைகளிலும் ஈடுபடத் தொடங்கினார். 2004 ஆம் ஆண்டில் இவர் பாக்கித்தானில் உள்ள ஐக்கிய நாடுகள் வளர்ச்சித் திட்டம் பணிபுரிந்த அதே நேரத்தில் பெண்களின் நிலை குறித்த தேசிய ஆணையம், பெண்கள் மேம்பாட்டுக்கான மத்திய அமைச்சகம் மற்றும் பாக்கிததான் நாடாளுமன்றத்திலும் பணியாற்றினார். மார்வி , 2010 இல் பாக்கித்தான் அரசாங்கத்தின் தேசிய மனித உரிமைகள் விருதையும், 2012 இல் நாடாளுமன்றத்தின் நண்பர் விருதையும் பெற்றார். பாக்கித்தான் மனித உரிமைகள் ஆணையம் நிர்வாகக் குழுவில் உறுப்பினராக இருந்த இவர், அனைவருக்கும் பைட்ஸ் என்ற குழுவின் தலைவராகவும் பணியாற்றுகிறார். மார்வி ஜனநாயகத்திற்கான தேசிய அறக்கட்டளையின் உறுப்பினராக உள்ளார். 2016 முதல் சுதந்திரமாகப் பணியாற்றும் பத்திரிகையாளராக இருந்து வருகிறார்.